Таңгак жүктөгүч

Таңгак жүктөгүч – таңгакталган чөптү же саманды жерден алып, платформага тизип, аны тизилген бойдон үймөктөлүүчү жерге жеткирүүчү машина. Өнөр жайда чыгарылуучу ГУТ-2,5 (ГУТ 2,5А) таңгак жүктөгүчтүн негизги тетиктери 6 рама, жерден көтөргүч механизм, таңгак кабыл алгыч, көтөргүч жана жыйнагыч платформа, түрткүч механизм жана гидроцилиндр. Таңгак жүктөгүч тракторго чиркелет, трактордун кубат берүүчү валынан жана гидросистемасынан кыймылга келтирилет. 
Категория: Айыл чарба
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9